《除夜对国博景政光禄志恺铨曹君辩席间作》
明代·黄廷用

作客怜双鬓，长安经几春。漫传今夕旧，又及岁华新。

看剑犹冲斗，开尊欲醉人。灯前听王漏，骨肉尔为亲。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。